Os helenismos en rumán presentan circunstancias diferents a las atras luengas neolatinas por una mayor cercanía a Grecia y un ligallo historico y relichioso més gran de vlacos y griegos que entre os vlacos y os pueblos latins d'Europa Occidental. S'ha desveniu a curiosa circustancia que bi ha helenismos antigos plegaus a traviés d'o latín, helenismos plegaus a traviés d'o eslavo eclesiastico y helenismos plegaus en o periodo otomán quan os funcionarios griegos fanariotas administraban (u explotaban) Moldavia y Vlaquia. Os helenismos representarían o 2 % en o total d'o vocabulario rumán.